62019TJ0195_INF
Решение на Общия съд (девети състав) от 9 февруари 2022 г. —GEA Group/Комисия
(Дело T‑195/19)
„Конкуренция — Картели — Европейски пазари на калаени стабилизатори и топлинни стабилизатори ЕСМ/естери — Решение, с което се установява нарушение на член 81 ЕО — Отмяна на решението, с което се изменя първоначалното решение — Решение, с което се отхвърля искане за възстановяване на глобата — Жалба за отмяна — Акт, подлежащ на обжалване — Правен интерес — Допустимост — Член 266, параграф 1 ДФЕС“
1.
Жалба за отмяна — Актове, подлежащи на обжалване — Понятие — Акт с чисто потвърдителен характер спрямо съществуващ акт — Изключване — Условия — Акт, който не съдържа нищо ново в сравнение със съществуващия акт — Решение на Комисията, с което се отхвърля искане за възстановяване на платена глоба — Решение, което няма същото съдържание като първоначалното решение — Липса на чисто потвърдителен характер — Допустимост
(член 263 ДФЕС)
(вж. т. 44—51)
2.
Жалба за отмяна — Физически или юридически лица — Правен интерес — Необходимост от възникнал и съществуващ интерес — Преценка към момента на предявяването на иска или подаването на жалбата — Жалба, която може да донесе полза на жалбоподателя — Жалба, подадена с цел да се предотврати повторно извършване в бъдеще на нарушението, довело до незаконосъобразност на даден акт на институция или орган на Съюза — Допустимост
(член 263, четвърта алинея ДФЕС)
(вж. т. 52—58)
3.
Жалба за отмяна — Отменително решение — Последици — Отмяна на решение на Комисията, с което се изменя решение за налагане на глоба — Отменено решение, което няма отношение нито към налагането на глобата с първоначалното решение, нито към определения ѝ с него размер — Задължение на Комисията да възстанови платената глоба — Липса — Заплащане на глобата въз основа на данни в отменено решение — Липса на последици — Нарушение на принципа на защита на оправданите правни очаквания — Липса
(член 263, четвърта алинея ДФЕС и член 266, параграф 1 ДФЕС)
(вж. т. 75—80, 85—91 и 98—103)
Предмет
Искане на основание член 263 ДФЕС за отмяна на Решение Ares(2019) 283284 на Комисията от 24 януари 2019 г., с което се отхвърля искането на жалбоподателя да му бъде възстановена глобата, заплатена въз основа на Решение C(2009) 8682 окончателен на Комисията от 11 ноември 2009 година относно производство по член 81 ЕО и член 53 от Споразумението за ЕИП (дело COMP/38.589 — Топлинни стабилизатори)
Диспозитив
1)
Отхвърля жалбата.
2)
GEA Group AG понася, наред с направените от него съдебни разноски, и тези на Европейската комисия.